Odense Adresse-Contoirs Efterretninger, 1836-08-09
Frankerig. "Sex Aar - hedder det i National om Julidagene - ligge allerede mellem os og hine tre store Dage, da Folket brød det Scepter, hvorfor Carl X allene vilde takke Gud, men Tiden har ikke mægtet at svække Erindringen derom hos alle Klasser, undtagen Legitimisterne. Før hine Dage troede Nationen ikke, at en Revolution kunde udføres uden Plyndring, Hævn og Mord; men disse Afskyeligheder bleve Juliheltene fremmede, som dog fornemmelig tilhørte den arbeidende Klasse. Det gamle Brodersind fra Festen paa Marsmarken 1790 vaagnede paa ny og omslyngede alle Franske, der ansaae alle Forpligtelser mod Udlandet i 1815 for hævede ved det Dynasties Fald, der allene skyldte Fremmede sin Trone. Begeistringen fra 1792 bemægtigede sig alle Hjerter, da de tvende Linieregimenter først sloge sig til Folkets Partie, og unge Mænd af alle Stænder haabede at hæve Fædrelandet til den Plads, der tilkommer det i Europa. Man kæmpede ikke for denne eller hiin Regjeringsform, kun for Friheden i sin meest udstrakte Betydning Men efter Seiren ønskede Man en Regjering uden Rænker, Jntriguer og Ødselhed, der havde alle Borgeres Vel forØie! Og nu - hvor er denne Begelstring, hine skjønne Forhaabninger, Derpaa kan enhver tænkende Fædrelandsven finde Svaret i de sidste sex Aars Historie. Ligesaa stærkt drager Bladet Temps" tilfeldts mod et af Justitsministeren udstedt Cirkulaire, hvori alle Øvrighedspersoner indbydes til at bivaane den i Invalidhoteller, bestemte Sørgefest, til Minde om dem, som faldt ved Fieschis Attentat." At Man vilde forene Mindet og Attentatet mod Folkets Frihed med Attentatet mod Kongens Liv en Sørgefest, dadler Temps ikke, men desto mere, at den 28 Juli blot skal erindre om et Snigmord og høitideligholdes som en Slags 21 Januar. Endvidere klager den overden udeblevne Revue, og indrømmer vel, at Borgere af alle Klasser strøede Blomster over Frihedsheltenes Grave, og at Nationalgarden var overalt, kun ikke forsamlet. Folket har feiret Juliidagenes Kultus, Ministrene have undertrykt den. Folket har gjort sin Pligt, men have Ministrene ogsaa gjort deres Saavel i Paris som i Provindserne har Man aabnet en Subskription til et Mindemærke for Carrel. J hans Fødebye Rouen var i to Dage indkommen 1500 Fr. Angaaende hans Liigbegjængelse fortælles endnu, at en forhenværende Redakteur af den Konstitutionelle, skal have indbudet Dhrr. Thiers og Mignet til at følge med, men at de efter nogen Betænkning afsloge det. Derimod have Eleverne af den polytechniske Skole først holdt en Tale over en af deres Kammerater, som faldt 1830, og derefter begivet sig til Kirkegaarden i St. Mande, hvor de bekrandsede Carrels Grav med Evighedsblomster. Jøvrigt vedvare de omtalte Huusundersøgelser, hvorved Politiet en Dag fandt sig lidt prostitueret, da det brød ind i et Huus, hvor der pleiede at samles endeel unge Mennesker. Rigtignok fandtes der en Mængde Vaaben - men alle af Blik, da disse Folk havde isinde at feire Festen med dramatiske Forestillinger. Endelig har da Politiet ogsaa seet ind til Devisme, der solgte Alband Flintestokken, og sat ham under Tiltale, Om Seiren over Abdel Kader meddeler Moniteuren, at General Bugeaud tvang Fienden til et Slag, hvorved hele det arabiske Jnfanterie blev opreven. Abdel Kader, har mistet over 1000 Md. og alle de Geværer, hvorpaa han i flere Aar havde samlet. Det lykkedes de Franske i denne Træfning, for første Gang at gjøre 118 Fanger og erobre 6 Faner. Abdel Kader forlanger nu at underhandle, men Bugeaud vil ikke give ham Pusterum, og forfølger ham af al Magt.